خطة كتابة محتوى تويتر بـ 4 خطوات فقط ✏️🚀

لاتشيل هم المحتوى ولاتقعد ساعات وأيام تفكر وش تكتب! 😮‍💨
بهالخطة البسيطة والمُرتبة، راح تضمن محتوى جاهز ومُنظم أسبوعيًا بدون أي ضغط.

نبدأ على بركة الله: 🔻
1⃣ حدد يوم ثابت للتخطيط (بالنسبة لي يوم السبت):
ابدأ بكتابة التغريدات اليومية مثل:صباح الخير 🌞
تغريدة خفيفة وسط اليوم (ظهر أو عصر).
سؤال تفاعلي أو مشاركة جزء من يومك.
تغريدة مسائية (من 7 إلى 11 مساءً).
✍️ جدولة التغريدات بتريحك طول الأسبوع وبتضمن استمراريتك.

2⃣ احتفظ بأفكارك في ملف خاص:
سواء كان ملف وورد، ملاحظات الجوال، أو مسودة تويتر.
اكتب أي فكرة تخطر ببالك سواء لثريد أو تغريدة.
عدّل عليها لاحقًا وجدولها.

3⃣ اختر 1 إلى 3 مواضيع لثريدات الأسبوع:
اكتب مواضيع الثريدات وحدد أيام وأوقات النشر.
حدد الفئة المُستهدفة لكل ثريد عشان يتحمسون له.
راجع الثريد قبل نشره وتأكد من خلوه من الأخطاء الإملائية. عدل الجمل لتكون واضحة وسلسة.

4⃣ من وين أجيب أفكار للمحتوى؟
بمجرد ما تبدأ تكتب، الأفكار بتجيك لحالها. تابع الأحداث الجارية أو القادمة. خذ إلهام من مصادر موثوقة أو حتى أجنبية. شارك تجربة شخصية، أو تكلم عن منتج جربته. اكتب عن موضوع أنت متمكن فيه أو عندك خبرة فيه!
مثال عملي (هذا الثريد نفسه! 🚀)
موضوع "خطة كتابة محتوى تويتر" كان مكتوب عندي من فترة في ملف وورد. والآن شاف النور!

طبيعي يجيك أسبوع بدون أفكار جديدة!
خذ بريك، ريّح مخك. تابع التايم لاين بتويتر. تصفح سناب أو إنستقرام. الأفكار أحيانًا تجيك فجأة وبدون تخطيط.
المحتوى ما يحتاج تعقيد ابدًا، خلك مُنظم وابدأ بخطوات بسيطة.

وش رأيك بالخطة؟ 💬🚀